Hongkong

| Hongkong Hong Kong Special Administrative Region of the People's Republic of China 中華人民共和國香港特別行政區 |
| --- | --- |

 Lippu:  Vaakuna
 Hongkongin sijainti
 Koordinaatit: 22°18′N, 114°12′E 
Valtio:  Kiina
Britannian kruununsiirtomaaksi:  1843
Kiinan erityishallintoalueeksi:  1997
Hallinto:  
 – hallinnon tyyppi:  erityishallintoalue
 – lainsäädäntöelin:  lainsäädäntöneuvosto
 – hallintojohtaja:  John Lee
Edustus:   
 – Kiinan kansankongressi:  36 paikkaa
 – Kiinan kansan neuvoa-antava poliittinen konferenssi:  203 delegaattia
Pinta-ala:  2 755 km²
 – maa:  1 107 km²
 – vesi:  1 648 km² 
Väkiluku (2019)  (väestötiheys vuodelta 2016):  7 500 700
 – väestötiheys:  6 777 as./km²
Kielet:  englanti, kiina
Kansat:  92,0 % han-kiinalaisia 2,5 % filippiiniläisiä 2,1 % indonesialaisia 0,8 % valkoisia 0,5 % intialaisia 0,3 % nepalilaisia 1,6 % muita
Uskonnot:  kolme tietä (taolaisuus, kungfutselaisuus ja buddhalaisuus), kristinusko, islam ja muita
Valuutta:  Hongkongin dollari (HK$) (HKD)
BKT (2019):   490,88 miljardia USD (PPP)
 – asukasta kohti:   64 928 USD
HDI (2018):   0,939
Aikavyöhyke:  UTC+8
Kansainvälinensuuntanumero:  +852
Internetin maatunnus:  .hk • .香港
Lyhenteet:  
 – rekisterikilven tunnus:  ei ole ainoastaan Hongkongissa kulkeville kulkuneuvoille, muualla kulkeville 粤Z
 – ISO 3166:  HK
 ↑  Vain murto-osa maapinta-alasta on asutuskäytössä, joten asutuilla alueilla väestötiheys on tätäkin huomattavasti korkeampi.  ↑  Perustuslaissa on määritelty virallisiksi kieliksi englanti ja kiina, mutta laissa ei ole tarkennetta, mitä englannin tai kiinan variaatioista on kyseessä. Enemmistö hongkongilaisista puhuu kantoninkiinaa ja viranomaisdokumentit julkaistiin kantoniksi. Englanninkieliset versiot julkaistaan historiallisista syistä brittienglanniksi.   
Hongkong (kiin.: 香港; Jyutping: Hoeng1gong2; pinyin: Xiānggǎng,  [hœ́ːŋ.kɔ̌ːŋ] (ohje); engl. Hong Kong; lyh. HKSAR englannin sanoista Hong Kong Special Administrative Region) on Kiinan erityishallintoalue Helmijoen suistoalueella Etelä-Kiinan merellä.
Hongkong on yksi maailman liberaaleimmista talouksista ja tärkeimmistä kansainvälisen talouden keskuksista. Toisen maailmansodan jälkeen Hongkongin elintason nousu kuului maailman nopeimpiin. Menestys näkyy muun muassa inhimillisen kehityksen indeksissä, elämänlaadun vertailuissa ja maailman korkeimpiin kuuluvassa elinajanodotteessa.
Hongkong oli pitkään Britannian hallinnassa. Kommunistien vallattua Manner-Kiinan vuonna 1949 Hongkong jäi Taiwanin ohella yhdeksi alueista, joissa perinteinen kiinalainen kulttuuri ja sananvapaus välttyivät kommunismilta. Se siirtyi 1997 Kiinan hallintaan ”yksi maa, kaksi järjestelmää” -periaatetta soveltaen. Sille on perustuslaillisesti taattu suhteellisen korkea autonomia, sillä esimerkiksi on oma lainsäädäntönsä, valuuttansa, tullinsa, lentoliikenneoikeudet ja maahanmuuttolakinsa. Vain puolustus ja diplomaattiset suhteet ovat Pekingin keskushallinnon vastuulla.lähde?
Kiinan keskushallinto on pyrkinyt murentamaan jatkuvasti Hongkongin erityisasemaa muun muassa laajoin mielenosoituksin vuonna 2019 vastustetulla rikollisten luovutuslailla, joka lopulta peruttiin. Myöhemmin luovutuslakivastaisten mielenosoitusten jälkeen toukokuussa 2020 Kiina otti käsittelyynsä turvallisuuslain, joka läpimennessään kieltäisi muun muassa vallankumouksellisen liikehdinnän, ulkomaisen vaikuttamisen ja terrorismin erityishallintoalueella. Etenkin hongkongilaiset demokratia-aktivistit ilmaisivat lain olevan voimakkain mahdollinen loukkaus kaupungin itsehallintoa kohtaan. Turvallisuuslaki astui täytäntöön 1. heinäkuuta 2020.
Hongkongin kiinankielinen nimi tarkoittaa 'tuoksuvaa satamaa'.